28. 7. 82 De Europæiske Fællesskabers Tidende Nr. L 219/1 (Retsakter hvis offentliggørelse er obligatorisk) RÅDETS FORORDNING (EØF) Nr. 2036/82 af 19. juli 1982 om fastsættelse af almindelige regler vedrørende særforanstaltninger for ærter, . bønner og hestebønner RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1431/82 af 18. maj 1982 om fastsættelse af særforan- staltninger for ærter, bønner og hestebønner ()), særlig artikel 3, stk. 5, og artikel 4, under henvisning til forslag fra Kommissionen, og ud fra følgende betragtninger : I henhold til artikel 4, stk. 1, i forordning (EØF) nr. 1431/82 skal den gennemsnitlige verdensmarkedspris for sojakager bestemmes på grundlag af de gunstigste købemuligheder på verdensmarkedet ; foreligger der ikke tilbud og noteringer, som kan lægges til grund ved bestemmelsen af verdensmarkeds- prisen, bør denne pris bestemmes på grundlag af tilbud og noteringer for de sojakager, der er frem- kommet ved forarbejdning af sojabønner i Fællesska- bet, samt tilbud og noteringer for konkurrerende produkter på verdensmarkedet ; verdensmarkedsprisen bør beregnes for en bestemt standardkvalitet ; ved fastsættelsen af grænseovergangsstedet bør der tages hensyn til, at dette skal være repræsentativt for indførse! og forarbejdning af sojabønner; havnen i Rotterdam bør derfor vælges som Fællesskabets græn- seovergangssted ; de tilbud og noteringer, der vælges, bør tilpasses, hvis de f.eks. vedrører et andet grænse- overgangssted ; ' i henhold til artikel 4, stk. 2, i forordning (EØF) nr. 1431/82 skal den gennemsnitlige verdensmarkedspris for ærter, bønner og hestebønner bestemmes på ()) EFT nr. L 162 af 12. 6. 1982, s. 28. grundlag af de gunstigste købemuligheder på verdens- markedet ; foreligger der ikke tilbud, som kan lægges til grund ved bestemmelsen af verdensmarkedsprisen, bør denne pris bestemmes på grundlag af de priser, der konsta- teres på markederne i de vigtigste eksporttredjelande ; foreligger der overhovedet ikke tilbud eller priser, bør verdensmarkedsprisen fastsættes til samme beløb som målprisen for ærter, bønner og hestebønner ; verdensmarkedsprisen bør beregnes for en bestemt standardkvalitet ; ved fastsættelsen af grænseovergangsstedet bør der tages hensyn til, at dette skal være repræsentativt for indførsel af ærter, bønner og hestebønner ; havnen i Rotterdam bør derfor vælges som Fællesskabets græn- seovergangssted ; tilbudene skal tilpasses, hvis de f.eks. vedrører et andet grænseovergangssted ; for at lette støtteordningens anvendelse bør det fast- sættes, at støtten udbetales af den medlemsstat, på hvis område ærterne, bønnerne og hestebønnerne faktisk er blevet anvendt; for at lette kontrollen med retten til støtte i de tilfælde, hvor landbrugeren sælger produkterne, bør det fastsæt- tes, at støtten kun udbetales til en fysisk eller juridisk person, der anvender de pågældende produkter, og som fremlægger et bevis, der er udstedt af den kompe- tente myndighed efter kontrol af den af producenten indgåede kontrakt og af, at den mindstepris, som skal udbetales sidstnævnte, er overholdt; såfremt produkterne forarbejdes for landbrugerens regning med henblik på anvendelse på hans bedrift, bør det af hensyn til den administrative forenkling fastsættes, at støtten udbetales til en anerkendt organi- sation, som viderebetaler den til producenten ;